b"\n_START_ARTICLE_\nSedov\n_START_SECTION_\nIstorija\n_START_PARAGRAPH_\n1921 m. kov\xc4\x85, po nuleidimo \xc4\xaf vanden\xc4\xaf Vokietijos uoste, Kylyje, buvo pavadintas Magdalene Vinnen II \xe2\x80\x93 pagal kompanijos \xc4\xafk\xc5\xabr\xc4\x97jo ir savininko dukters vard\xc4\x85, taip pat laivo u\xc5\xbesakov\xc4\x85 Frydrich\xc4\x85 Adolf\xc4\x85 Vinen\xc4\x85._NEWLINE_1936 m. buvo perpirktas kompanijos Norddeutscher Lloyd ir nauj\xc5\xb3j\xc5\xb3 savinink\xc5\xb3 pervadintas \xc4\xaf Kommodore Johnsen \xe2\x80\x93 pagal legendinio, kompanijos Hapag-Lloyd kapitono komodoro Nicolaus Johnsen vard\xc4\x85 ir perdarytas \xc4\xaf mokom\xc4\x85j\xc4\xaf burlaiv\xc4\xaf._NEWLINE_Anuomet laivas buvo ketvirtas pagal dyd\xc4\xaf burlaivis pasaulyje. Pastatytas laivybos kompanijai F. A. Vinnen ir buvo naudojamas tik \xc5\xa1eimos nari\xc5\xb3 plukdymui. I\xc5\xa1 prad\xc5\xbei\xc5\xb3 plaukiojo ties Piet\xc5\xb3 Amerika ir Australija._NEWLINE_Antrojo pasaulinio karo metu laivas priklaus\xc4\x97 pagalbiniam laivynui ir buvo naudojamas kari\xc5\xb3 apr\xc5\xabpinimui._NEWLINE_1945 m. gruod\xc4\xaf, pagal Potsdamo konferencijos sprendim\xc4\x85, laivas, kaip reparacija, buvo perduotas Taryb\xc5\xb3 S\xc4\x85jungai ir pervadintas \xc4\xaf Sedov._NEWLINE_1952 m. liep\xc4\x85 barkas pirm\xc4\x85 kart\xc4\x85 i\xc5\xa1plauk\xc4\x97 i\xc5\xa1k\xc4\x97l\xc4\x99s TSRS v\xc4\x97liav\xc4\x85. 1956 m. pakeista \xc4\xafranga. Iki 1966 m. priklaus\xc4\x97 TSRS kariniam j\xc5\xabr\xc5\xb3 laivynui, o v\xc4\x97liau \xc5\xbduvies \xc5\xabkio ministerijai._NEWLINE_Nuo 1975 iki 1981 m. atliktas kapitalinis remontas ir modernizacija._NEWLINE_1991 m. vykusioje regatoje Cutty Sark u\xc5\xbe\xc4\x97m\xc4\x97 pirm\xc4\x85j\xc4\x85 viet\xc4\x85._NEWLINE_1995 m. vykusioje regatoje The Tall Ships' Races taip pat u\xc5\xbe\xc4\x97m\xc4\x97 pirm\xc4\x85j\xc4\x85 viet\xc4\x85.\n_START_SECTION_\nKonstrukcija\n_START_PARAGRAPH_\nLaivo korpusas - plieninis, kniedytas, su prailgintu jutu. Du i\xc5\xa1tisiniai deniai - pagrindinis ir apatinis. I\xc5\xa1orinio kilio skerspj\xc5\xabvis 75\xc3\x97250 mm. Bur\xc4\x97s su stengomis ir bramstengomis su bombramstengomis. Fokstiebio skersmuo su stenga - 750 mm, o ties ezelhoftu - 460 mm._NEWLINE_\xc5\xa0iuo metu priklauso Murmansko valstybiniam technikos universitetui. Nepaisant am\xc5\xbeiaus, laivas vis dar dalyvauja burlaivi\xc5\xb3 regatose."